בית הכנסת גארנתהיל

בית הכנסת גארנתהיל הוא בית כנסת וקהילה אורתודוקסית הממוקם בעיר גלאזגו, סקוטלנד, בממלכה המאוחדת. בית הכנסת נחנך בשנת 1881, והוא המפואר והגדול מבין בתי הכנסת בסקוטלנד.
 אדריכלות 
בית הכנסת תוכנן על ידי ג'ון מקלאוד מדמברטון, בשיתוף עם האדריכל הלונדוני נתן סולומון ג'וזף מבית הכנסת המאוחד; ונבנה בתקופה שבין 1879 ל-1881. מקלאוד תכנן מספר כנסיות ומבני ציבור בגלאזגו ובמערב סקוטלנד, בהם המחסנים המפוארים של חברת "סימונס, יעקב ושות'", בבעלות בנימין סימונס ובנו, מייקל, שהיו ממנהיגי הקהילה היהודית בעיר.

חזית הבניין היא בסגנון התחייה הרומנסקית. פנים הבניין הוא בצורת בזיליקה בסגנון אוריינטליסטי, כולל פרטים בסגנון התחייה הביזנטית. מכיוון שהבניין הראשי ניצב בין מזרח למערב, האפסיס בפנים ניצב מזרחה ופונה לרחוב גארנט. בהתאם למנהג הדת היהודית לפנות לירושלים במזרח, בזמן התפילה. כמו כן, ארון הקודש ממוקם בקצה המזרחי של בית הכנסת, אליו פונים בזמן התפילה. ארון קודש מפואר, שעוצב על ידי נתן ס. ג'וזף, והוא דומה מאוד לארון הקודש שעיצב עבור בית הכנסת ניו וסט אנד בלונדון. שני ארונות קודש אלו מורמים על במות, ניגשים אליהן באמצעות סדרה של מדרגות עגולות משיש והם בולטים אל תוך החדר בצורת מבנה עם מספר כיפות וקשתות.

שער הכניסה הראשי הוא ברחוב של 2.4 מטר. מעליו אבן בה חקוק בעברית, פסוק מספר דברים פרק ל"ב, פסוק 12. הערך המספרי של האותיות העבריות המשמשות בפסוק זה הוא בגימטריה שנת חנוכת הבניין.

שטח הבניין המיועד לגברים מכיל 362 מתפללים; היציע המיועד לנשים מכיל 218, כך שיש בסך הכל 580 מושבים.
בית הכנסת תואר כדוגמה הטובה ביותר לאדריכלות המפוארת של בתי כנסת מהתקופה הוויקטורינית מצפון לעיר ליברפול (בה שוכן בית הכנסת פרינסס רוד המפואר). הוא נכלל גם בין עשרת בתי הכנסת ההיסטוריים המובילים בבריטניה על ידי Jewish Heritage UK. הוא גם סווג כמבנה מורשת רשום על ידי מועצת העיר גלאזגו. בשנת 1995, בית הכנסת קיבל מענק מקרן המורשת של הלוטו הבריטי לשיפוץ הבניין, דבר המשקף את חשיבותו האדריכלית לסקוטלנד.

 היסטוריה 
250px|ממוזער|שמאל|כתובת בעברית מעל דלת הכניסה לבית הכנסת
הקהילה היהודית בגלאזגו מתועדת החל בערך משנת 1823. בשנות ה-70 של המאה ה-19, הקהילה מנתה כ-1,000 איש וחיפשה לבנות בית כנסת קבוע בפעם הראשונה בסקוטלנד, כאשר בית הכנסת שהוסב ממבנה קיים ברחוב ג'ורג' (שנפתח ב-1878) הפך קטן מדי. ההחלטה לבנות את בית הכנסת התקבלה באספה כללית מיוחדת של הקהילה באוקטובר 1875, והאתר בפינת רחוב גארנט ורחוב היל נבחר ברוב קולות כמיקום לבית הכנסת החדש. ההערכה הייתה שמיקום זה פופולרי משום שרבים מהקהילה היהודית עברו למערב העיר, במיוחד רבים מהדמויות המובילות בקהילה כמו בנג'מין ומייקל סימונס. רישומי ארכיון מראים כי החלו לאסוף תרומות כדי לסייע במימון בניית בית הכנסת ב-24 בנובמבר 1875. אבן הפינה הונחה על ידי בנג'מין סימונס שנתיים לאחר מכן, במרץ. בנג'מין סימונס היה אחד הנאמנים. בית הכנסת נפתח רשמית ב-9 בספטמבר 1879, כאשר הרב נפתלי הרמן אדלר חנך אותו

משנות ה-80 של המאה ה-19, גל חדש של יהודים מהגרים ממזרח אירופה, שנמלטו מעוני ורדיפות, התיישבו בגלאזגו - בעיקר באזור גורבלס מדרום לנהר. עם הזמן, קהילה זו הפכה לרוב ביהדות גלאזגו. בית הכנסת תמך בהקמת בית כנסת נוסף עבור הקהילה, בית הכנסת רחוב דרום פורטלנד בגורבלס, שנבנה בין השנים 1886 ל-1898.

במשך שלושים שנה, החל משנת 1925, חזן בית הכנסת היה יצחק הירשו. הוא מונצח על ידי לוחית במסדרון הראשי של בית הכנסת.

בית הכנסת הוביל באופן היסטורי את הדרך בפעילויות סעד לקהילה היהודית בגלאזגו. ארגוני הצדקה היהודיים הראשונים בעיר נוסדו בו. בין השאר, הקהילה הפעילה אכסניית פליטים בשטחו בשנות ה-30 וה-40 של המאה ה-20.

בית הכנסת הוכר כבניין רשום מדרגה B בשנת 1979, ושודרג לבניין רשום מדרגה A בשנת 2004.

 מרכז הארכיון היהודי הסקוטי 
בית הכנסת מאכלס את מרכז הארכיונים היהודיים הסקוטי (SJAC) שהוקם בשנת 1987. הוא אוסף ומשמר מגוון רחב של חומרים על ההיסטוריה היהודית בסקוטלנד מאז המאה ה-18. הוא מספק מידע לחוקרים ומעודד את חקר ההיסטוריה היהודית בסקוטלנד, ועובד בשיתוף פעולה עם אוניברסיטאות גלאזגו ואדינבורו.

ה-SJAC הוא גם ביתם של "חיים חדשים בסקוטלנד" - תערוכה הכוללת ציר זמן של ההיסטוריה היהודית בסקוטלנד, עבודות של אמנים יהודים סקוטים, ארונות תצוגה נושאיים ותצוגה על ההגירה היהודית לסקוטלנד ב-200 השנים האחרונות.

ל-SJAC יש את הפרוטוקולים של הקהילה העברית של גלאזגו לתקופה שקדמה לבניית בית הכנסת וגם את ספר הקופה של קרן הבנייה. זה מספק מקורות ראשוניים שימושיים להבנת כל ההיבטים הקשורים לבניית בית הכנסת, כולל החלטות שהתקבלו, יחסים עם אדריכלים, ספקים, יצרני ויטראז'ים, עץ, עבודות מתכת וכו'.

 מרכז המורשת היהודית הסקוטית 
בית הכנסת מאכלס גם את מרכז המורשת היהודית הסקוטית (SJHC) שנפתח ביולי 2021. ה-SJHC הוקם בשיתוף פעולה של קרן שימור בית הכנסת גארנתהיל ומרכז הארכיונים היהודיים הסקוטי. מטרות ה-SJHC הן:
 להגביר את הגישה להיסטוריה היהודית של סקוטלנד.
 לעודד מעורבות רחבה ומגוון יותר באוספים של SJAC
 להרחיב את הגישה לבית הכנסת גארנתהיל ולמורשתו

מרכז המורשת מאכלס גם את מרכז הלימוד הסקוטי לתקופת השואה. מרכז הלימוד מכיל משאבים דיגיטליים לבתי ספר ולחוקרים אורחים וספרייה המתמקדת בשואה. משאבים שפותחו במיוחד כדי לאפשר לתלמידים לחקור את חווייתם של פליטים מגרמניה הנאצית ומאירופה הכבושה שהגיעו לסקוטלנד בסביבות תקופת מלחמת העולם השנייה.

קישורים חיצוניים



הערות שוליים

קטגוריה:סקוטלנד: דת
קטגוריה:הממלכה המאוחדת: בתי כנסת
קטגוריה:גלאזגו: מבנים